ઘટનાની વિગત અનુસાર સણોસરા રહેતી નમીરા ઈમરાનભાઇ નાનાણી (ઉ.વ.૧૭) એ બુધવારે સાંજે અગ્નિસ્નાન કરી લેતા સારવારમાં ખસેડવામાં આવી હતી. જયાં તેણે ગુરૂવારે દમ તોડી દીધો હતો. આપઘાત કરનાર નમીરા એક ભાઇથી મોટી હતી. તેના પિતા હયાત નથી અને માતા શબાનાબેન કરીયાણાની દુકાન ચલાવે છે. તેણે દિકરીના આપઘાત વિશે વાત કરતા જણાવ્યું હતું કે નમીરા બુધવારે સવારે શાળાએ ગયા બાદ બપોરે સમયસર ન આવતા તેના ફઈ આબેદાબેન શોધવા આવ્યા હતા ત્યારે શાસ્ત્રી મેદાન બસ સ્ટેશનમાંથી મળી આવી હતી. તેણે ઘરે પહોંચીને એવું જણાવ્યું હતું કે પોતે રાજકોટ બસ સ્ટેશનમાં પહોંચી ત્યારેસ્કૂલે જવા માટે રીક્ષામાં બેઠી હતી જેમાં પોતાને કંઇક સુંઘાડી દીધા બાદ પોતે બેભાન થઇ ગઇ હતી અને પછી તેને એક વોંકળા પાસે ફેંકી દેવાઈ હતી. ભાનમાં આવ્યા બાદ પોતે બસસ્ટેશન પહોંચી હતી.પોતાનું અપહરણ થયાના આઘાતમાં આવીને તેણીએ આ પગલુ ભર્યું હોવાનો માતાએ આક્ષેપ કર્યો હતો. આ અંગે પોલીસે વધારે તપાસ હાથ ધરી છે.